hy ca hy hy hy hy hy hy sk ru tr de hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy nl hy ru hy en hy es hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
ընտրել լեզու հայերեն pyc eng
ԿԱՄՈՎԻՆ ՀԱՄԱԽՄԲՎԵԼՈՎ այս վարքականոնի շուրջ ՄԵՆՔ ՄԵԶ հրապարակայնորեն ներկայացնում ենք պահանջներ եւ պարտավորվում ենք հստակորեն կատարել դրանք:
ՄԵՐ ԸՆԴՈՒՆԱԾ վարքականոնում ամփոփված են պրոֆեսիոնալ, մասնագիտական, էթիկական կանոններ, վարվելակերպի, վարքագծի և փոխհարաբերությունների նորմեր, Սոցիալական Մեդիայի հետ հարաբերվելու դրույթներ, որոնք ԻՆՔՆԵՐՍ ՈՐՊԵՍ ԹԻՄ պարտադիր ենք համարում ՄԵԶ ՀԱՄԱՐ:
Մենք ցանկանում ենք նաև մեր ընթերցողներին ծանոթացնել աշխատանքի, փոխհարաբերությունների մեր թիմի սկզբունքների հետ, որովհետև մենք կարևորում ենք այդ հարաբերությունները:
Մեր բոլոր նյութերը՝ լուր, խրոնիկա, ակնարկ, էսքիզ, էսսե, տեսություն,հարցազրույց, հրապարակախոսություն, ռեպորտաժ  և այլն խստորեն համապատասխանելու են տվյալ ժուռնալիստական ժանրերի և որակյալ բովանդակության պահանջներին:
Եթե անձանց կամ կազմակերպությունների մասին մեր նյութերում լինեն փաստեր, որոնք տվյալ անձինք կամ կազմակերպությունները կհամարեն բացասական տեղեկատվություն իրենց մասին, նրանք իրավունք կունենան պարզաբանում կամ պատասխան տալ նույն սկզբունքով՝ փաստերով հերքելով մեր նյութերում ներկայացվածը:
Մենք չենք արտահայտում որեւէ քաղաքական խմբի, որևէ տիպի տնտեսական, կրոնական, այլ խմբավորման, միավորման կամ կառույցի տեսակետը կամ շահը:
Մենք բաց ենք բոլոր քաղաքական, տնտեսական, կրոնական այլ հոսանքների ներկայացուցիչների առջեւ՝ իրենց տեսակետներն արտահայտելու համար, եթե այդ տեսակետները չեն պարունակում որեւէ մեկի հասցեին անձնական վիրավորանք և համապատասխանում են մեր ՎԱՐՔԱԿԱՆՈՆԻ, ԽՄԲԱԳՐԱԿԱՆ ՔԱՂԱՔԱԿԱՆՈՒԹՅԱՆ սկզբունքներին:
Մենք հակված ենք կորպորատիվ պատասխանատվության մեդիայի դաշտում, բայց սա չի նշանակում, որ այլոց կողմից կորպորատիվ պատասխանատվությունը խախտելու պարագայում մեզ զրկում ենք արձագանքի իրավունքից:
Մենք պատրաստ ենք հարգել զրուցակիցների խնդրանքը՝ չհրապարակել իրենց անունը, ազգանունը, տրամադրած տեղեկատվության աղբյուրը, չհրապարակել off-the-record ձևաչափի զրույցներում հայտնած տեղեկությունները:
Վարվելակերպի, վարքագծի և փոխհարաբերությունների նորմեր, Սոցիալական Մեդիայի հետ հարաբերվելու դրույթներ
Նկատի առնելով, որ Սոցիալական Մեդիան այսօր մեծ տեղ և կարևորություն է ձեռք բերել մեր առօրյա կյանքում, և մենք մեր ժամանակի մի զգալի մասն անցկացնում ենք սոցիալական ցանցերում, իսկ մեր ժամանակը բաղկացած է նաև մեր աշխատանքային օրը սահմանող ժամանակահատվածից, որի ընթացքում էլ իրականացնում ենք մեր պրոֆեսիոնալ գործունեությունը, մենք կամովին համախմբվել ենք նաև Վարվելակերպի, վարքագծի և փոխհարաբերությունների նորմերի, Սոցիալական Մեդիայի հետ հարաբերվելու դրույթների շուրջ:
Մենք համաձայն ենք, որ Սոցիալական Մեդիայում ընդգրկված լինելու հանգամանքը, նաև պրոֆեսիոնալ գործունեության տեսակետից, օգնում է արագ և անմիջական կապ հաստատել գործընկերների հետ, խորացնել համագործակցությունը ամենատարբեր ոլորտների ներկայացուցիչների միջև, ստանալ հետաքրքրող տեղեկատվություն, ընդլայնել  ծանոթությունների, հետևողների լսարանը և այլն:
Սակայն ընդունում ենք նաև, որ Սոցիալական Մեդիան անտեսանելիորեն ջնջում է անձնականի և պրոֆեսիոնալի սահմանները, որը կարող է վտանգավոր լինել Մեր, Մեր  աշխատանքային գործընկերների և Մեր գործատու կազմակերպության հեղինակության, անվան, գործարար համբավի խաթարման տեսակետից և պարունակել ռեպուտացիոն ռիսկեր և ՄԵՐ ԿՈՂՄԻՑ ՍՈՑԻԱԼԱԿԱՆ ՄԵԴԻԱՅՈՒՄ ԳՈՐԾԵԼՈՒ ԿԱՆՈՆՆԵՐԻ ԸՆԴՈՒՆՈՒՄԸ  նրա համար է, որպեսզի խուսափենք նման իրավիճակներից:
ԿԱՆՈՆՆԵՐԸ վերաբերվում են մեր թիմի բոլոր անդամներին՝ անկախ զբաղեցրած պաշտոնից, դիրքից, որոնք գործում են Սոցիալական Մեդիայում և ունեն  բովանդակություն ստեղծելու, տեղեկատվություն տարածելու, հրապարակում անելու, այս կամ այն տեղեկատվությունը, նյութը, հրապարակումը, լուսանկարը կամ աուդիո-վիզուալ այլ բովանդակություն հավանելու, տարածելու, մեկնաբանելու (այսուհետ՝ գործողություն) հնարավորություն՝ լինի դա Facebook-ում, Twitter-ում, YouTube-ում, Instagram-ում, Google+-ում, Reddit-ում, Pinterest-ում և այլ Սոցիալական Մեդիայում:
Մենք որևէ կերպ չենք խրախուսում Սոցիալական Մեդիայի օգտագործումը  անձնական պահանջմունքների համար, որն առաջին հայացքից չի առնչվում մեր պրոֆեսիոնալ գործունեության հետ, բայց կարող է պարունակել գործողություններ՝ որը կարող է խաթարել մեր պրոֆեսիոնալ գործունեության հեղինակությունը:
Այն հանգամանքը, որ Սոցիալական Մեդիան անձնական տվյալների դաշտում թույլ է տալիս զետեղել մեր մասին որոշակի տեղեկատվություն՝ այդ թվում և աշխատանքի տեղի, պաշտոնի մասին նշում, և որը մենք անում եք որպես ազնիվ օգտատեր, մեր ակտիվությունը Սոցիալական Մեդիայում որոշակի առումով դարձնում է մեր պրոֆեսիոնալ գործունեության մաս:
Ելնելով այս հանգամանքից, մեր հիմնական պահանջն է՝ չանել ոչ մի չկշռադատված քայլ՝ տրվելով զգացմունքայնությանը, որոշակի պահերի  թելադրանքներին, հանրային կամ սոցիալական ակտիվությունների առաջացրած տրամադրություններին: Չնայած, որ մենք կարող եք կարծել, որ մեր գործողությունը Սոցիալական Մեդիայում  սահմանափակել ենք և այն հասանելի է որոշակի շրջապատի միայն՝ ելնելով կարգավորումների թույլ տված հնարավորություններից, կամ դա դիտարկում ենք որպես զուտ անձնական գրառում, այնուամենայնիվ, մեր գործողությունները՝ թեկուզ միջնորդավորված, կարող են հասանելի լինել յուրաքանչյուր մարդու: Մենք պետք է հիշենք, որ ունենք պրոֆեսիոնալ գործունեություն և գործնեք ըստ այդմ:
Անկախ թիմում զբաղեցրած պաշտոնից, մենք չենք տարբերվում միմյանցից և սա պարտավորեցնում է, որպեսզի մեր գործողություններն անելիս չստեղծեք տպավորություն, որ մենք գործում ենք մեր պրոֆեսիոնալ գործունեության անունից: Ցանկացած էական գործողության դեպքում պետք է հստակորեն մատնանշենք, որ դա մեր անձնական կարծիքն է և որևէ կապ չունի մեր պրոֆեսիոնալ տեսակետի, կարծիքի, դիրքորոշման հետ:
Հոդվածներով, նյութերով, այլ բովանդակությամբ կիսվելը սոցիալական Մեդիայի անբաժանելի մասն է: Մենք հաշվի ենք առնելու, որ դա կարող է տպավորություն ստեղծել, որ տվյալ նյութի բովանադակությունը հավանության ենք արժանացրել մեր պրոֆեսիոնալ գործունեության տեսակետից:
Մենք պարտավորվում ենք որևէ կերպ չարտահայտել մեր քաղաքական նախապատվությունները կամ անել որևէ գործողություն, որը կհուշի մտածել, որ մենք ներկայացնելով Մեդիա, այն չեք դիտարկում որևէ քաղաքական ուղղվածությունից կամ որևէ մեկի քաղաքական շահից վեր երևույթ, հակված ենք մեր քաղաքական կողմնորոշումները, համակրանքները և հակակրանքները, տրամադրությունները տարածել այս կամ այն երևույթի վրա:
Սոցիալական Մեդիայի ոչ ֆորմալ բնույթը որևէ կերպ մեզ՝ որպես օգտատիրոջ, թույլ չի տալիս իրականացնել նաև զարտուղի գործողություններ, քանի որ այդ գործողությունները նույնպես կարող են դիպչել մեր պրոֆեսիոնալ գործունեության վարկին:
Մենք պարտավորվում ենք նաև Սոցիալական Մեդիայում չգործել որպես անանուն  օգտատեր և կատարել գործողություններ անանուն օգտատիրոջ կողմից, էջով կամ պրոֆայլով:
Մենք պարտավորվում ենք որևէ կերպ չհրապարակել այն տեղեկատվությունը, որը մեզ հայտնի է դարձել մեր պրոֆեսիոնալ գործունեությունն իրականացնելու բերումով, և այդ տեղեկատվության հրապարակումը, տարածումը չի հանդիսանում մեր պրոֆեսիոնալ գործունեության մաս:
Մենք չենք քննադատելու մեր թիմի գործընկերներին: Առավել ևս, չենք վիճարկելու մեր թիմի այն գործընկերների գործողությունները, որոնք նրանք իրականացրել են իրենց պրոֆեսիոնալ գործունեության իրականացման թելադրանքով:
Մենք զգուշությամբ ենք վերաբերվելու այն տեղեկատվությանը, որը կարող է վնասել մեր գործընկերներին, մեր գործատուին:
Մենք ուշադիր ենք լինելու մեր գտնվելու վայրը կամ մեր տեղաշարժը արձանագրող հնարավորությունների կիրառումից Սոցիալական Մեդիայում: Դրանք նույնպես կարող են վնասել մեր գործընկերներին, մեր գործատուին:
Ընդունում ենք, որ եթե ունենք անձնական օնլայն հարթակներ, օրինակ՝ բլոգ և այլն, և զգում ենք, որ մեր  հետաքրքրությունների առումով կարող է հասունանալ կոնֆլիկտային իրավիճակ մեր աշխատանքային պրոֆեսիոնալ գործունեության իրականացման հետ, քննարկենք դա  մեր գործատու ընկերության պատասխանատների հետ:
Ընդունում ենք նաև, որ Սոցիալական Մեդիայում որևէ գործողություն անելուց առաջ անպայման օգտվենք Սոցիալական Մեդիայի  «ոսկե» կանոնից՝ «աչքերի երկրորդ զույգի» դիտարկումից՝ բացառությամբ այնպիսի հրատապ դեպքերի, որտեղ հապաղելը կարող է էական վնաս հասցնել:
Համաձայն ենք, որ եթե մեզ հայտնի է դարձել որևէ անհետաձգելի, հրատապ նորություն, որը մենք կարծում եք, որ նպատակահարմար է տարածել սոցիալական Մեդիայում՝ ելնելով մեր պրոֆեսիոնալ գործունեության շահերից, մեր միջոցով դա անելուց առաջ՝ օգտագործելով ժամանակակից տեխնոլոգիական բոլոր միջոցները, անհապաղ այդ մասին տեղեկացնենք նաև մեր գործատու ընկերության համապատասխան ղեկավարներին և մեր գործողությունները շարունակենք համաձայնեցված:
Անշուշտ, հնարավոր չէ ՎԱՐՔԱԿԱՆՈՆՈՒՄ ներառել անխտիր բոլոր ռիսկերը, իրավիճակները, պրոֆեսիոնալ, մասնագիտական, վարքագծային վարվեցողության բոլոր հնարավոր դեպքերը և այլն: Այդ նպատակով հորդորում ենք որևէ խնդիր առաջանալու, կամ որևէ իրավիճակում ճիշտ կողմնորոշվելու համար անպայման խորհրդակցել «ՀԱՅԵՐ» համահայկական մեդիահարթակի ղեկավարների հետ:
Հրապարակված տեքստը «ՀԱՅԵՐ» համահայկական մեդիահարթակի սեփականությունն է: Տեքստը Հեղինակային իրավունքի առարկա է և տեքստի ամբողջական կամ մոդիֆիկացված տարբերակի պատճենումը, կրկնօրինակումը, օգտագործումը, տարածումը այլ մոդուլների միջոցով կարող է հանգեցնել ՀՀ օրենսդրությամբ նախատեսված պատասխանատվության:
ՃԱՆԱՉԻՐ ԿԱՆԱՉ ՀԱՅԱՍՏԱՆԸ, ԱՊՐԻՐ ԵՐԿԱՐ
ՄԵՆՔ ԳԻՏԵՆՔ ՁԵՐ ԻՐԱՎՈՒՆՔՆԵՐԸ
© Copyright «ՀԱՅԵՐ» համահայկական մեդիահարթակ 2016
«ՀԱՅԵՐ» համահայկական մեդիահարթակում գովազդի տեղադրման բացառիկ իրավունքը պատկանում է PBM Media House ընկերությանը
Իրավաբանական աջակցությունը ՝ MM Legal Outsource ընկերության
Ծանոթացեք խմբագրական քաղաքականությանը և հաստատեք, որ համաձայն եք մեր խմբագրական քաղաքականության հետ:
Դառնալով «ՀԱՅԵՐ» համահայկական մեդիահարթակ նախագծի անդամ, Դուք ազատ եք «ՀԱՅԵՐ» համահայկական մեդիահարթակի Ձեր անձնական մեդիատարածքում տեղադրվող Ձեր հրապարակումներում (հոդված, ակնարկ,վերլուծություն, ուսումնասիրություն, նոթ և այլն) արտահայտելու Ձեր կարծիքը, տեսակետը, դիրքորոշումը, սակայն մենք ունենք խմբագրական քաղաքականության ընդունված սկզբունքներ, որոնք Դուք ևս պետք է ընդունեք:
Եթե չեք ընդունում մեր խմբագրական քաղաքականության սկզբունքները, Դուք չեք կարող դառնալ մեր համայնքի անդամ:
Ինչ խոսք, պարտադիր չէ, որ Դուք կիսեք մեր խմբագրական քաղաքականության սկզբունքները: Այսօր արտահայտվելու հարյուրավոր հարթակներ կան՝ սոցիալական ցանցերից մինչև սեփական բլոգային տիրույթներ:
Ուղղակի մենք ունենք ընդունված սկզբունքներ և ուզում ենք, որ «ՀԱՅԵՐ» համահայկական մեդիահարթակում ընդգրկվեն մարդիկ, որոնք ընդունում են դրանք:
Մեզ համար կարևորը ՊՐՈՖԵՍԻՈՆԱԼ խոսակցությունն է կոնկրետ ոլորտների շուրջ, որում էլ տեսնում ենք ՓՈԽԵԼՈՒ ԵՎ ՓՈԽՎԵԼՈՒ փիլիսոփայությունը:
Մենք հրապարակելու ենք բացառապես ՍՏՈՒԳՎԱԾ, ՀԱՎԱՍՏԻ ՏԵՂԵԿՈՒԹՅՈՒՆ, ՓԱՍՏԱՐԿՎԱԾ ԿԱՐԾԻՔ և ՏԵՍԱԿԵՏ, ԽՈՐՔԱՅԻՆ ՎԵՐԼՈՒԾՈՒԹՅՈՒՆ, ՊՐՈՖԵՍԻՈՆԱԼ ՄԻՏՔ՝ շարադրված չաղարտված լեզվով, հարգալից, բարեկիրթ տոնով:
Դուք իրավունք չունեք Ձեր հրապարակումներում օգտագործել ԱՆՎԱՆԱՐԿՈՒՄՆԵՐ, ցանկացած տեսակի ԱՆՎԱՅԵԼ, ԱՆՊԱՐԿԵՇՏ բառեր և արտահայտություններ, դրանց փոխարինող ԽՈՐՀՐԴԱՆՇԱՆՆԵՐ, ՆՇԱՆՆԵՐ, ԱՐՏԱՀԱՅՏՉԱՁԵՎԵՐ և այլն, այդ թվում՝ տառերի մտածված, ակնարկող բացակայություններ, կետադրական նշաններով՝ բազմակետեր, փակագծեր և այլն, արվող ակնարկներ, լեզվական աղավաղումներ:
«ՀԱՅԵՐ» համահայկական մեդիահարթակը բացառիկ նշանակություն է տալիս լեզվական խնդիրներին, լեզվի անաղարտությանը օգտատերերի նյութերի շարադրանքներում՝ ընդունելով միաժամանակ այն, որ լեզուն զարգացող երևույթ է:
Դուք չեք կարող տեղադրել անպարկեշտ բնույթի տեղեկատվություն, ՊՈՌՆՈԳՐԱՖԻԱ,  ԲՌՆՈՒԹՅՈՒՆ, ԴԱԺԱՆՈՒԹՅՈՒՆ պարունակող, քարոզող տեքստեր, պատկերներ, նկարագրություններ, կենդանիների հետ անմարդկային վարվելու օրինակներ, սուիցիդի դրդող սադրիչ նյութեր, հրապարակումներ, անչափահասների իրավունքները, մարդու անձնական իրավունքները, անձնական կյանքի անձեռնմխելիությունը խախտող բնույթի տեղեկատվություն՝ տեքստեր,լուսանկարներ, արտահայտություններ և այլն:
Մենք ԱՆԹՈՒՅԼԱՏՐԵԼԻ ենք համարում որևէ կերպ վիրավորել որևէ մեկին, քննարկել որևէ մեկի ԱՆՁԸ՝ ԴԻՐՔՈՐՈՇՄԱՆ կամ ՏԵՍԱԿԵՏԻ, ԿԱՐԾԻՔԻ փոխարեն, սեփական կարծիքի, տեսակետի կամ դիրքորոշման արտահայտումը պայմանավորել այլոց կամ նրանց տեսակետը, դիրքորոշումը անվանարկելով, տարածել սպառնալիքներ, վարկաբեկիչ բնույթի տեղեկատվություն, մարդու պատիվն ու արժանապատվությունը, գործարար համբավը վիրավորող՝ այդ թվում և այլ օգտատերերին կամ երրորդ անձանց վերաբերվող:
Մեր սկզբունքներին դեմ է ազգային, կրոնական կամ այլ կարգի անհանդուրժողականություն հրահրելը, ծայրահեղական մոտեցումներ պարունակող նյութեր տարածելը, հանցավոր գործունեությունը խրախուսելը, պետական, ռազմական, առևտրային գաղտնիք պարունակող տեղեկատվություն տեղադրելը:
Արգելվում է օգտատերերի կողմից գովազդային նյութեր, այդ թվում և քաղաքական, այդպիսի երանգավորում ունեցող տեղեկատվություն տարածելը, սպամեր ուղարկելը, այլ իրավունքներ և շահեր խախտելը:
Մենք մեզ իրավունք ենք վերապահելու «ՀԱՅԵՐ» համահայկական մեդիահարթակում չտեղադրել մեր համայնքի անդամ դարձած օգտատերերի բոլոր այն հրապարակումները, որոնք կխախտեն վերընշյալ պահանջները, այն հրապարակումները, որոնք մենք հիմնավորված կգտնենք, որ չեն համապատասխանում «ՀԱՅԵՐ» համահայկական մեդիահարթակի խմբագրական քաղաքականության սկզբունքներին:
Դա չի նշանակում, որ մենք դեմ ենք լինելու որևէ երևույթի քննադատությանը: Մենք լինելու ենք բաց և գնահատելու ենք բացախոսությունը, բայց և հարգելու ենք այն սկզբունքները, որոնք միջազգայնորեն ընդունված են որակյալ բովանդակություն արտադրող Մեդիայի կողմից:
Մեր խմբագրական քաղաքականության սկզբունքներին օգտատերերի հրապարակումների ՀԱՄԱՊԱՏԱՍԽԱՆՈՒԹՅՈՒՆԸ կամ ՈՉ՝ որոշելու են ՄՈԴԵՐԱՏՈՐՆԵՐԸ, որոնք ՊԱՏԱՍԽԱՆԱՏՈՒ անձ են:
Մոդերատորները չեն կարող միջամտել Ձեր նյութերի բովանդակային կողմին, և իրավունք ունեն միայն.
Ա. Կատարել խմբագրական աշխատանք:
Բ. Կատարել վարնագրային քաղաքականության միջամտություն՝ առանց վնասելու նյութերի բովանդակային կողմին:
Գ. Առարկություններ ներկայացնել լեզվական խնդիրների հետ կապված՝ բացառությամբ գրական ստեղծագործությունների լեզվի:
Դ. Որոշել նյութերի համապատասխանությունը կամ անհամապատասխանությունը մեր խմբագրական քաղաքականության սկզբունքներին:
Ե. Չթողարկել այն նյութերը, որոնք չեն համապատասխանում խմբագրական քաղաքականության սկզբունքներին:
Զ.Նյութերի հեղինակների հետ կատարել որոշ ճշգրտումներ՝ կապված նյութերում առկա տեղեկատվության, լեզվական խնդիրների, շարադրանքի և այլ հարցերի հետ:
Վեճերը մոդերատորների հետ անթույլատրելի են:
«ՀԱՅԵՐ» համահայկական մեդիահարթակի խմբագրական քաղաքականության սկզբունքների անհամապատասխանության հետևանքով չտեղադրված հրապարակումների համար՝ անկախ դրանց քանակից և պարբերականությունից, «ՀԱՅԵՐ» համահայկական մեդիահարթակը պարտավորություն չի կրում:
Օգտատերը ներկայացնելով իր հրապարակումը «ՀԱՅԵՐ» համահայկական մեդիահարթակում, հրապարակայնորեն հայտարարում է, որ ինքը տեղյակ է «ՀԱՅԵՐ»համահայկական մեդիահարթակի խմբագրական քաղաքականության սկզբունքներին, համաձայն է դրանց և պարտավորվում է մնալ այդ սկզբունքների սահմաններում:
Օգտատերը ներկայացնելով իր հրապարակումը «ՀԱՅԵՐ» համահայկական մեդիահարթակում, դրանով հավաստում է, որ իր կողմից տեղադրված նյութերն իր ինտելեկտուալ սեփականությունն են:
Պահպանելով օգտատերերի հրապարակումները իրենց անձնական մեդիահարթակներում՝ տեղադրված մեր կողմից օգտագործվող սերվերային տարածքներում, մենք չենք հավակնում լինել իրավունքի կրող՝ կապված օգտատիրոջ հրապարակումների իրավունքների հետ:
«ՀԱՅԵՐ» համահայկական մեդիահարթակը պարտավորվածություն չունի վերադարձնել օգտատերերի նյութերը, գրախոսել դրանք, տալ կարծիք, մեկնաբանություն և այլն:
«ՀԱՅԵՐ» համահայկական մեդիահարթակի միջոցով չի թույլատրվում որևէ կերպ տարածել ուրիշների ինտելեկտուալ սեփականությունը, երրորդ անձանց սեփականությունը: Դա հանդիսանում է անօրինական գործունեություն:
Օգտատերը պարտավորվում է չտարածել ուրիշի կամ երրորդ անձանց ստեղծած բովանդակությունը: Օգտատերն ինքն է պատասխանատվություն կրելու նմանօրինակ գործունեության համար:
Համաձայն եմ Ձեր խմբագրական քաղաքականության հետ:
Բնակության վայր (քաղաք, գյուղ, ավան և այլն)
Բնակության հասցե (փողոց, տուն, շենք, բնակարան և այլն)
Խորագիր Ազգագրություն Անվտանգություն Առողջապահություն Աստվածաբանություն Առևտուր Ապագայագիտություն Ապահովագրություն Արժեքներ Արձակ Արվեստ Բիզնես կառավարում Բանկային Բնապահպանություն Բնական պաշարներ Բնական գիտություններ Բորսաներ Բոնդեր Բրենդի կառավարում Բիզնես Գրականություն Գիտություն Գրականագիտություն Գյուղ Դատական Դրամատուրգիա Դիվանագիտություն Երաժշտություն Եկեղեցի Երեխաներ Ընտանիք Թատրոն Թարգմանչական Թվային աշխարհ Ժամանակակից արվեստ Ժուռնալիստիկա Ինովացիա Իրավունք Ինտերնետ Լուսանկարչություն Ծրագրավորում Կառավարում Կովկաս Կրթություն Կրոն Կրեատիվ Կինո Հատուկ նախագիծ / special stories Հանրային կապեր Հանրային քաղաքականություն Հեռահաղորդակցություն Հասարակություն Հոգեբանություն Հանրային կառավարում Հեռուստատեսություն Ճարտարագիտություն Ճարտարապետություն Մանկավարժություն Միտք Մուլտիմեդիա Մերձավոր Արևելք Մարքետինգ Միգրացիա Միջազգային հարաբերություններ Մշակույթ Նորաձևություն Շուկաներ Պատմություններ Պաշտպանություն Պրոդյուսինգ Ռադիո Ռեսուրսների կառավարում Սոցիալական Սոցիոլոգիա Սփյուռք Վերլուծություն Տարածաշրջան Տեղեկատվական տեխնոլոգիաներ Տեխնոլոգիաներ Տեղեկատվական անվտանգություն Տուրիզմ Տնտեսություն Ցեղասպանություն Փորձագիտություն Քաղաքագիտություն Քաղաքականություն Քաղաքաշինություն Ֆինանսներ
Կենսագրություն (Ներկայացրեք Ձեր կենսագրությունը ազատ շարադրմամբ)
Բեռնեք Ձեր լուսանկարը (4X4 չափի)
Համաձայն եմ Ձեր խմբագրական քաղաքականության հետ: